Britney Spears bekrefter ny kjæreste etter utro-drama
Det bekrefter den Las Vegas-aktuelle popstjernen til nettstedet Extra TV. - Ja, jeg har en spesiell person i livet mitt. Men det er veldig nytt, sier Spears. Personen hun sikter til, er TV-produsenten Charlie Ebersol. Han er sønn av «Saturday Night Live»-grunnleggeren Dick Ebersol, og har tidligere vært koblet med tennisspilleren Maria Sharapova og skuespilleren Sophia Bush. - Han er en veldig søt og hyggelig mann, og de har det veldig hyggelig i hverandres selskap, sier en kilde nær paret til nettstedet E! Online.Det er gått kun to måneder siden Spears gikk fra sin forrige kjæreste, David Lucado. Bruddet var dramatisk, og Spears fortalte fra scenen i Las Vegas at han hadde vært sammen med en annen kvinne. - Kjæresten min var utro. Men det beste med utroskap, er at jeg kan begynne å date igjen. Jeg trenger en kjekk fyr, sa hun i september. Ifølge kjendisnettstedet TMZ, ble eks-kjærestens utroskap fanget på film, og hennes far betalte derfor en betydelig sum for at filmen ikke skulle bli solgt videre eller lagt ut på internett.
Britney Spears (32) er blitt kjæreste med TV-produsenten Charlie Ebersol (31).